OR ร่วมพิธีเปิด “ประเพณีตีก๋องปู่จา” สืบสานอนุรักษ์-ฟื้นฟูวัฒนธรรม จ.ลำปาง  
OR ร่วมพิธีเปิดการแสดง “ประเพณีตีก๋องปู่จา” สืบสานอนุรักษ์และฟื้นฟูวัฒนธรรมจังหวัดลำปาง 
OR ร่วมพิธีเปิดการแสดง “ประเพณีตีก๋องปู่จา” สืบสานอนุรักษ์และฟื้นฟูวัฒนธรรมจังหวัดลำปาง 
11 เม.ย. 2565

นายสิธิชัย จินดาหลวง ผู้ว่าราชการจังหวัดลำปาง พร้อมกับ นายสุนทร เชื้อสุข รองกรรมการผู้จัดการใหญ่ปฏิบัติการคลังปิโตรเลียม บริษัท ปตท. น้ำมันและการค้าปลีก จำกัด (มหาชน) หรือ OR เปิดเผยว่า บริษัทร่วมพิธีเปิดการแสดง “มหัศจรรย์ก๋องปู่จา นครลำปาง ลือลั่น สนั่นโลก” วันที่ 10 เมษายน 2565 ที่ผ่านมา ซึ่งเป็นส่วนหนึ่งของงานสลุงหลวง กลองใหญ่ ปีใหม่เมือง นครลำปาง ประจำปี 2565 จัดขึ้นโดยความร่วมมือของ สำนักงานวัฒนธรรมจังหวัดลำปาง สภาวัฒนธรรมจังหวัดลำปาง สมาคมก๋องปู่จาและศิลปะการแสดงพื้นบ้านนครลำปาง
โดย OR ได้เล็งเห็นถึงความสำคัญของการอนุรักษ์ฟื้นฟูประเพณีก๋องปู่จาอันเป็นประเพณีท้องถิ่นอันทรงคุณค่าของชาวจังหวัดลำปาง ให้เป็นไปตามแบบแผนโบราณ และยังคงไว้ถึงความน่าสนใจตามแบบสากล ส่งต่อความเป็นพลเมืองที่ดีในด้านอนุรักษ์สะท้อนถึงสังคม ชุมชนและสิ่งแวดล้อม ซึ่งในอดีตกาล “ก๋องปูจา” หรือ “กลองปูจา” (กลองบูชา) ถือเป็นเครื่องสูง มีบทบาทในการสื่อสารกับผู้คนในชุมชน
รวมทั้งกิจกรรมทางพระพุทธศาสนา ในวันโกน วันพระ ตลอดจนถึงการตีเพื่อแจ้งข่าวบอกเหตุสำคัญต่างๆ ในโอกาสนี้ OR ยังได้สนับสนุนการจัดทำก๋องปู่จาชุดใหม่ จำนวน 117 ชุด ซึ่งทำมาจากไม้ประกบถังน้ำมัน โดยใช้ถังน้ำมันทดแทนการใช้ไม้จริง ช่วยลดการตัดไม้ใหญ่ แต่ยังคงสามารถใช้งานได้จริง เป็นการช่วยรักษาสิ่งแวดล้อม โดยมอบให้กับศูนย์การเรียนรู้ก๋องปู่จาประจำอำเภอ ทั้ง 13 อำเภอของจังหวัดลำปาง
ทั้งนี้ OR พร้อม “เติมเต็มโอกาส เพื่อทุกการเติบโต ร่วมกัน” หรือ “Empowering All Toward Inclusive Growth” ไปพร้อมกับชุมชนสังคม โดยเฉพาะชุมชนทั้งในพื้นที่ OR ดำเนินธุรกิจและชุมชนรอบพื้นที่ธุรกิจ พร้อมสร้างความสัมพันธ์อันดีระหว่างหน่วยงานในพื้นที่ โดยมีสถานประกอบการของ OR ตั้งอยู่
นอกจากนี้ OR ยังสนับสนุนกิจกรรมที่เป็นประโยชน์กับชุมชนในจังหวัดลำปางอย่างต่อเนื่อง อาทิ การมอบทุนการศึกษาให้แก่นักเรียนในพื้นที่รอบคลังปิโตรเลียมลำปาง โครงการโออาร์อาสาสานสุขเปลี่ยนถ่ายน้ำมันเครื่องฟรี โครงการตรวจสอบความปลอดภัยถังก๊าซหุงต้ม เป็นต้น เพื่อสร้างความเติบโตร่วมกับผู้คนในสังคม ยกระดับคุณภาพชีวิตชุมชนร่วมกันอย่างยั่งยืน